Uladzislau Hantšarou

Uladzislau Alehavitš Hantšarou (, latinal. Uładzisłaŭ Alehavič Hančaroŭ, , s. 2. joulukuuta 1995 Vitsebsk, Valko-Venäjä) on valkovenäläinen trampoliinivoimistelun olympiavoittaja ja Euroopan-mestari. 173 senttimetriä pitkä ja 66 kilogrammaa painava Hantšarou edustaa Sdušor Vitsebskiä ja hänen valmentajanaan toimii Olga Vlasova.

Hantšarou saavutti olympiakultaa trampoliinivoimistelusta vuoden 2016 kesäolympialaisista Rio de Janeirosta. MM-kilpailuista hänellä on kolme hopeaa ja kaksi pronssia. Vuoden 2015 Euroopan kisoista Bakusta Hantšarou saavutti hopeaa sekä henkilökohtaisesta kilpailusta että parikilpailusta. EM-kilpailuista hänellä on yksi kulta ja yksi pronssi.

Lähteet 

Valkovenäläiset trampoliinivoimistelijat
Valkovenäläiset olympiavoittajat
Vuonna 1995 syntyneet
Elävät henkilöt